Godiva, Lady Godiva (XI stolecie) – baba ôd Saksōńskigo hrabigo Mercyji a lorda Coventry, Leofrica III. Podug powiarki, prosiła swojigo chopa za ludziami ze Coventry, kere mioły fest sroge dowki, coby im uōne doł bulić miyńsze lebo cołkim przestoł je brać. Leofric pedzioł, co ji posłucho, kej Godiva karnie sie bez cołke Coventry po nagu na kōniu. Uōna zrobiōła tako rajza a jechoła ôkryto ino dugimi kudłami. Nale piyrw przikozała wszyjskim ludźōm ze Coventry, coby zawarli dźwiyrze a ôkna a niy filowali na nia. Posłuchali wszysjtke krōm jednygo krowca, Tōma. Bōł uōn niyskorzi mianowany "Tōm filownik" ("Peeping Tom") a za sztrof uōnygo ôślypiōno. Powiarka kero terozki znōmy powstoła kole XVII stolecio. Godiva je ôbycznie przedstowiano po nagu na kōniu na ôbrazach a dynkmalach. Sōm tyż ô nij śpiywki, filmy a inksze. The history of lady Godiva and Peeping Tom of Coventry, with a description (we angelskij godce)